Југослав Влаховић
Југослав Влаховић (Београд, 17. март 1949) српски је ликовни уметник и педагог познат по илустрацијама, карикатурама, стриповима и ликовном обликовању.

Биографија 

Дипломирао је на Факултету примењених уметности у Београду где је сада редовни професор (Графика књиге). Као студент био је активан музичар (мјузикл “Коса” Атељеа 212), група “Породична мануфактура црног хлеба” и члан перформанс групе “Екипа А3” (Екипа за Акцију и Анонимну Атракцију).

Дугогодишњи је илустратор - карикатуриста и уредник недељника НИН (од 1976). Објављивао у бројним југословенским, српским и иностраним листовима: The New York Times, Wiener Journal, Wiener Zeitung, La Reppublica, Das Sonntagsblatt, Die Zeit, Courrier International. и др.

Приредио 80 самосталних изложби. Објавио дванаест књига карикатура и мапу графика сериграфија Сликари и воајери (Студентски културни центар Београд, 1981. Опремио велики број књига и омота плоча, између осталих и комплетан опус састава „Рибља чорба“.

Добитник је бројних награда и признања за илустрације, карикатуре и графички дизајн: Пјерова, Браће Карић, Crayon de Porcelaine, Aydin Dogan/Trump Award и друге.

Радови му се налазе у Музеју савремене уметности и Музеју примењених уметности у Београду и у иностраним музејима и збиркама (Базел, Габрово, Бон, Париз). Приредио ретроспективну изложбу у Музеју примењене уметности у Београду 2014. Активан и на другим подручјима примењене графике: дизајну заштитних знакова и логотипа, рекламних кампања и др.

Један је од оснивача Art directors Club Србије и Удружења карикатуриста Србије FECO чији је председник.

Ауторске књиге илустрација-карикатура и стрипова 
 Вени, види, виц (ФПУ, 1974)
 Расветљен случај („Књижевне новине“, 1986)
 Југослав („Књижевне новине“, 1991)
 Denkzettel (Edition Atelier, Беч, Аустрија, 1999)
 Консеквенце (Породична мануфактура, 2000)
 Арт гелери (НИН, 2001)
 Велика мала књига („Цицеро“, 2005)
 Чекајући годове (Графички колектив, 2006)
 Мондисеја 2001-2009 (НИН, 2010)
 Црна (Породична мануфактура, 2011)
 Katze Blackie (Schoeffling & Co, Франкфурт / Немачка, 2013)
 Књига отисака - монографија (Музеј примењене уметности у Београду, 2014)

Приређене књиге 
 Ведра страна Србије – савремена српска карикатура (New moment, 2010)
 Библиофилска издања на ФПУ 1964-2010 (Факултет примењених уметности у Београду, 2010)

Признања (секција под израдом) 
 Звање Витез од духа и хумора (Гашин сабор, 2018), додељују Центар за уметност стрипа Београд при Удружењу стрипских уметника Србије и Дечји културни центар Београд

Награде 

 2004: Награда Браћа Карић

Референце

Спољашње везе 

 Лични сајт
 Јовановић, Слободан. „Ретроспективна изложба Југослава Влаховића: Књиге отисака 11. јун – 5. јул 2014.“, Музеј примењене уметности, Београд, 2014.
 Мијалковић, Александра. „Карикатура као судбина /Не само о послу - Југослав Влаховић/”, Политика, Београд, 28. 8. 2011.
 
 Дискографија на Дискогс
 Удружење карикатуриста Србије FECO 
 Изложба Југослава Влаховића у Народној библиотеци Србије („Политика”, 30. јун 2022)

Рођени 1949.
Уметници из Београда
Српски графичари
Српски дизајнери
Српски карикатуристи
Српски илустратори
Српски цртачи стрипа
Српски сценаристи стрипа
Српски фотографи
Српски музичари
Бивши студенти Универзитета уметности у Београду
Српски професори
Наставници и сарадници Универзитета уметности у Београду
Чланови УЛУПУДС
Чланови Удружења стрипских уметника Србије
Фотографи из Београда